પ્રાથમિક તપાસમાં તમંચા બનાવવાનો પ્લાન હર્ષદ હોથી (પટેલ)એ ઘડ્યો હોવાનું ખુલ્યું હતું. તેણે પોલીસને જણાવ્યું હતું કે પોતે યુ-ટ્યુબમાંથી રીત જાણીને તમંચા બનાવતો હતો. જો કે એકલા હાથે આ કામ શકય ન હોઇ લાકડાના હાથા બનાવવા માટે મિસ્ત્રી કામ કરતાં અલ્પેશ વસાણીને અને લોખંડના કામ માટે બાલુ રાજસ્થાનીને સામેલ કર્યા હતાં. તેણે કબુલ્યું છે કે આ તમંચા ત્રણથી ચાર હજારમાં તૈયાર કર્યા બાદ ગામડાઓમાં દસથી પંદર હજાર કે તેનાથી વધુ રકમમાં વેંચી દેવાનો ઇરાદો હતો.